AaB har lagt et bud på Randers FC's Mandla Masango. Det bekræfter Masangos mellemmand, Buddy Farah, overfor BT.

AaB blev for nogle uger siden meldt interesseret i Randers FC's Mandla Masango, og nu melder BT, at AaB har fået afvist et bud på omkring 2,4 millioner kroner.

Spillerens mellemmand Buddy Farah bekræfter, at AaB vil have den sydafrikanske landsholdsspiller.

- Der er interesse fra Aalborg, og de har budt på ham. Masango er en god spiller, og jeg tror, at han vil have godt af at spille et år mere i Superligaen. Men han vil gerne skifte til en større klub og til et sted, hvor de spiller bedre fodbold, så det er vores mål, siger Farah til BT.

Ifølge BT har AaB fået at vide, at det vil kræve cirka 7,4 millioner for at få Randers FC til at sælge 26-årige Masango, som har to år tilbage af sin kontrakt.

Tegn et sæsonkortabonnement og se alle AaB?s hjemmekampe her